Ifølge administrerende direktør Michael Meulengracht er der dog tale om to vidt forskellige situationer. Forsommerens medarbejderjagt, var en jagt på ferieafløsere, mens årsagen til nedskæringer i medarbejderstaben, bunder i Fibertex' dårlige resultat for halvårsregnskabet med et beskedent overskud på 8 millioner kroner. Det dårligste nogensinde, oplyser Nordjyske Medier. - Sagen er, at vores tekniske division, der leverer produkter til industrielle formål, opererer på et meget konkurrencepræget marked, der dels er præget af faldende salgspriser og dels af stigende råvarepriser. Det betyder kort sagt, at vi taber penge på dette område, hvilket ikke er en holdbar situation, siger administrerende direktør Michael Meulengracht til avisen.

Opsummering:
Selvom Aalborg-virksomheden tidligt på sommeren efterlyste ekstra arbejdskraft har Fibertex nu besluttet at afskedige 30-35 medarbejdere fra udgangen af september.